Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ranskan pääministeri Valls korosti, -
että konfliktin osapuolia ei voi pakottaa rauhanprosessiin, -
mutta nykytilanteeseen on tultava muutos.
Pääministeri Netanjahun Likud-puolue ja Liebermanin Israel Beiteinu -ryhmä-
solmivat koalitiosopimuksen.
Jordanialais- ja amerikkalaissotilaat osallistuivat taisteluharjoitukseen -
osana laajamittaista "Eager Lion" -sotaharjoitusta.
Ranskan pääministeri Valls ja pales- tiinalaispääministeri Hamdallah -
tapasivat eilen illalla Ramallahissa Länsirannalla.
Ranska pyrkii keräämään tukea kansainväliselle konferenssille, -
jota on kaavailtu pidettäväksi 3.6. Sen tavoitteena -
on elvyttää Israelin ja palestiinalaisten rauhanprosessi.
Ranskan pääministeri Valls korosti, -
että konfliktin osapuolia ei voi pakottaa rauhanprosessiin.
Valls kuitenkin kuvasi -
nykytilannetta katastrofaaliseksi ja että siihen on tultava muutos.
Tiedostamme, -
että osapuolet itse solmivat rauhan eikä heitä voi pakottaa mihinkään.
Silti tällä hetkellä tosiasia on, -
että neuvotteluja ei käydä ja nykytilanne on katastrofaalinen.
On päästävä ulos tästä vallitsevasta pattitilanteesta.
Meidän aloitteellamme on merkittävä kansainvälinen tuki, -
sillä nämä vaikeudet ovat kaikkien nähtävissä.
Mielestämme ratkaisu tälle alueelle on rauha, yhteistyö ja markkinatalous.
Siitä hyötyisivät niin palestiinalaiset, Israel kuin muutkin Lähi-idän maat.
Vallsia pidetään -
yhtenä Israel-myönteisimmistä pääministereistä Euroopassa.
Hän tähdensi ennen vierailuaan, -
että Ranskan rauhankonferenssin tavoite on estää tilanteen luisuminen -
uusiin väkivaltaisuuksiin ja sotaan Israelin ja palestiinalaisten välillä.
Israel vastustaa Ranskan aloitetta. Se painottaa, että vain suorat neuvottelut-
voivat johtaa konfliktin ratkaisuun.
Palestiinalaispääministeri Hamdallah hylkäsi -
pääministeri Netanjahun vaatimuksen suorista neuvotteluista.
Hän väitti Netanjahun vain ostavan lisäaikaa, -
sen sijaan että tavoittelisi ratkaisua konfliktille.
Hamdallah korosti, että 22 vuoden aikana ei ole saavutettu mitään.
Hän sivuutti 90-luvun alun Oslon sopimuksen, -
jonka myötä perustettiin palestiinalaishallinto ja annettiin -
palestiinalaisten hallintaan osia Länsirannalta ja Gazasta.
Israel on myös vetäytynyt Gazasta.
Kun herra Netanjahu puhuu suorista neuvotteluista -
ja palestiinalaispresidentin tapaa- misesta, hän vain ostaa lisäaikaa.
22 vuoden aikana emme ole saaneet mitään israelilaisilta.
Tällä kertaa emme halua päästää Netanjahua luikahtamaan -
kansainvälisen yhteisön käsistä.
Nyt Jerusalemiin: Pääministeri Netanjahun Likud-puolue -
ja knessetjäsen Avigdor Liebermanin Israel Beiteinu -puolue -
solmivat iltapäivällä sopimuksen Liebermanin liittymisestä hallitukseen.
Netanjahun koalitiolla on näin 66 paikkaa knessetin 120 paikasta.
Likudin ja Israel Beiteinun sopimuksen mukaisesti -
knessetjäsen Lieberman nimitetään Israelin puolustusministeriksi -
ja knessetjäsen Sofa Landver Israelin maahanmuuttoministeriksi.
Koalitiosopimuksen solmimisen jälkeen Netanjahu painotti, -
että hän ja virkaan astuva puolustusministeri Lieberman -
huolehtivat Israelin turvallisuudesta.
Hän korosti vakaan hallituksen merki- tystä monien haasteiden keskellä.
Tärkein sitoumuksemme on tietenkin huolehtia Israelin turvallisuudesta.
Minä pääministerinä ja Avigdor Lieberman puolustusministerinä -
takaamme yhdessä armeijan esikuntapäällikön -
ja muiden turvallisuustahojen kanssa Israelin kansalaisten turvallisuuden.
Teemme sen vastuullisesti ja määrätietoisesti.
Lähi-itä ympärillämme järisee. Israelilla on edessään -
moninaisia haasteita mutta myös mahdollisuuksia.
Olen sitoutunut rauhanprosessin edistämiseen, -
ja aion tehdä kaikkeni sopimuksen saavuttamiseksi.
Pohjois-Syyriassa Isisiä vastaan taistelevien kurdiryhmien liittouma -
ilmoitti aloittaneensa hyökkäyksen. Tarkoitus on vallata -
Isisin "pääkaupungin" Raqqan pohjoispuolella oleva maaseutualue.
Syyrian demokraattiset joukot -liittouman keskustaho -
on kurdien YPG-järjestö. Liittouman tiedottajan mukaan -
operaatioon ei tässä vaiheessa kuulu hyökkäys Raqqan kaupunkiin.
YPG on saanut USA:n ilmaiskujen tuella häädettyä Isisin -
laajoilta alueilta Pohjois-Syyriassa parina viime vuonna, -
joskin edistyminen on viime aikoina hidastunut.
Raqqan kaupunkiin kohdistuvan hyökkäyksen ajankohdasta -
ei ole kerrottu, ja kurdilähteet ovat kieltäytyneet kommentoimasta asiaa.
Takaisin Israeliin: 4 Jaljulian arabikaupungin asukasta, -
joita syytettiin aikeista matkustaa Syyriaan Isisin riveihin, -
tuomittiin tänään Lodin piirioikeudessa Keski-Israelissa.
Tiedotteen mukaan näiden neljän suunnitelmissa -
oli mennä Syyriaan joko Turkin kautta-
tai lentää riippuliitimellä Isisin alueelle Israelin puolelta Golania.
Yksi heistä yritti lentää turva-aidan yli, mutta epäonnistui.
Eräs hänen ystävistään -
oli tiettävästi aiemmin onnistunut liittymään Isisiin juuri tällä tavalla.
Isisin sivuhaara Liwa Shuhada al Yarmouk -prikaati -
hallitsee laajoja alueita Syyriassa Israelin rajan tuntumassa.
Nämä neljä saivat 10 kk:n ― 3 vuoden vankeustuomiot.
Sitten Jordaniaan: Jordanian ja USA:n sotilaat -
osallistuivat taisteluharjoitukseen osana "Eager Lion" -sotaharjoitusta -
Zargan sotilastukikohdassa Jordaniassa.
Harjoitusten tavoitteena on antaa sotilaille kokemusta -
eri taktisten osa-alueiden hallinnasta samanaikaisesti.
Ralph Groover USA:n asevoimien sotatoimialueen päämajasta sanoi, -
että tämänkertainen "Eager Lion" on suurin harjoitus, -
jonka Yhdysvaltain asevoimien sotatoimialueen päämaja -
on Jordanian kanssa järjestänyt.
Näitä sotaharjoituksia on järjestetty vuodesta 2011 alkaen vuosittain.
Eager Lion on tärkein sotaharjoituksemme Lähi-idässä.
Se on osoitus siitä, miten sitoutuneita olemme suhteeseemme Jordaniaan; -
eikä ainoastaan sotilassuhteeseen, -
vaan suhteeseemme Jordanian kanssa kaiken kaikkiaan.
6 000 henkeä osallistuu tämänvuotiseen harjoitukseen, -
eli 3 000 kummastakin maasta.
Harjoituksen johtaja, -
Jordanian joukkojen prikaatinkomentaja Damen kertoi, -
että tämä harjoitus valmentaa armei- jaa terrorisminvastaiseen taisteluun.
Isis ja muut ääriryhmät synnyttävät uhkia.
Kohtaamme ne voimalla ja määrätietoisuudella.
Emme salli kenenkään päästä Jordanian rajoille.
Jordanian asevoimat ja turvallisuuskoneisto -
kykenevät suojelemaan Jordaniaa.
Jordanian kuningas Abdullah kuuluu niiden alueellisten johtajien joukkoon,-
jotka ovat äänekkäimmin ilmaisseet huolensa Isisistä.
Isis on vallannut alueita Syyriasta ja Irakista kahtena viime vuonna.
Jordanian armeija on tehnyt iskuja Isisin kohteisiin Syyriassa.
Jordania kuuluu USA:n johtamaan Isisin-vastaiseen liittoumaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman